มีความสงสัยครับ ปกติแฟนมีประจำเดือนไม่สม่ำเสมอ 35 วันบ้าง 40 วันบ้าง มีเพศสัมพันธ์กันแบบใช้อวัยวะเพศถูไถ และใช้นิ้ว ในวันที่ 10 มีนา กับ 16 มีนา ไม่เคยสอดใส่และหลั่งอสุจิเลยครับ ประจำเดือนล่าสุด 17 กุมภา ตอนนี้ประจำเดือนยังไม่มา แต่เริ่มมีอาการคัดตึงเต้านมเมื่อวันที่ 28 มีนา จนถึงตอนนี้ ก็มีข้อสงสัยว่าประจำเดือนมาช้า เพราะไข่ตกช้า หรือเพราะอาจตั้งครรภ์ได้กันแน่ครับ เพราะช่วงเดือนที่แล้วก็เห็นเครียดเรื่องงานทุกวัน
สวัสดีค่ะ การตั้งครรภ์จะเกิดขึ้นได้เมื่อมีการผสมของน้ำอสุจิกับไข่ของผู้หญิง มักเกิดการมีเพศสัมพันธ์แบบสอดใส่อวัยวะเพศชายเข้าไปในอวัยวะเพศหญิง แล้วมีการหลั่งน้ำอสุจิ และน้ำอสุจินั้นผ่านปากมดลูกเข้าไปสู่มดลูกและท่อนำไข่ ดังนั้นหากไม่มีการสอดใส่อวัยวะเพศและหลั่งน้ำอสุจิมีโอกาสตั้งครรภ์น้อยมากๆค่ะส่วนอาการประจำเดือนมาช้าคือช้ากว่า 35 วันนับจากครั้งก่อนนั้นสามารถมีสาเหตุได้หลายอย่างค่ะ เช่นตั้งครรภ์ ความเครียด การพักผ่อนน้อย โรคไทรอยด์ มีพังผืดมดลูก หรือถุงน้ำในรังไข่ การที่เป็นคนประจำเดือนมาไม่สม่าเสมออยู่แล้วแสดงว่าอาจจะมีความผิดปกติของฮอร์โมนจากรังไข่หรือสาเหตุอื่นๆดังที่กล่าวไป ควรไปพบสูตินรีแพทย์เพื่อหาสาเหตุค่ะถ้าไม่ได้มีเพศสัมพันธ์แบบสอดใส่เลย โอกาสที่ประจำเดือนจะไม่มาจากการตั้งครรภ์มีน้อย แต่ส่วนใหญ่สูตินรีแพทย์ก็มักจะตรวจการตั้งครรภ์ไว้ก่อน ถ้าไม่ใช่การตั้งครรภ์จึงจะหาสาเหตุอื่นต่อไปโดยการเจาะเลือด หรือทำอัลตราซาวน์หน้าท้องค่ะ